પ્રો.બંદોપાધ્યાયનું કહેવું છે કે, હાડકાં અને કાર્ટિલેજ એક જ સેલથી બને છે. ગર્ભમાં ભ્રૂણ વિકસે તે દરમિયાન બીએમપી પ્રોટીન નીકળે છે જે હાડકાંઓને વિકસિત કરે છે. આ પ્રોટીન સેલથી જ મળે છે. મેડિકલ સાયન્સમાં બીએમપી પ્રોટીનનું મહત્ત્વ ખૂબ રહેલું છે. શરીરના કોઈ પણ ભાગનાં હાડકાં તૂટી ગયાં હોય અને તેને બીએમપી પ્રોટીન મળી જાય તો તેની રિકવરી છ માસમાં થવા લાગે છે એટલે કે તેનાં હાડકાં મજબૂત બનવા લાગે છે.